LArmée du crime deus Robert Guédiguian; gant Simon Abkarian, Virginie Ledoyen...    Film istorel gall a gont istor ur strollad dispacherien komunour e Bro-Chall dindan dalch an Alamanted e-pad an Eil Brezel Bed. Savet eo diwar istor Massik Manouchian hag e strollad  divroidi yusev o tont deus Europa a-bezh. Ar strollad mil-anavezet-mañ en deus stourmet evit dieubiñ Bro-Chall, bro Gwirioù Mab-den. Bemdez en arvar, savet o deus gwall-daolioù a-enep an Nazied hag ar chenlabourerien. Archerien ar vro a raio o seizh posubl evit tapout anezho : diskuilhoù, drouktunerezh, bourevierezh... Lesanvet e vint Larmée du crime gant pennadurezhioù ar mare hag o poltridi a vo deskouezhet e pep korn Pariz. Lazhet e vo 22 den hag 1 vaouezh e chwevrer 1944. Hiziv, komzet e vez deus  outo evel harozed.  Kinniget eo bet ar film-mañ e Festival ar filmoù Cannes e-maez kenskrivadeg e 2009.  Tremen a ra e VO er Grand Bleu e Karaez er mare-mañ, met ket evit pell neuze kit buan!!